મહિલા સિંગલ્સમાં ગત વર્ષની રનર અપ મેડિસન કેઇસ અને જાપાનની યુવા ખેલાડી નાઓમી ઓસાકા સેમિફાઇનલમાં ટકરાશે. કેઇસે સ્પેનની કાર્લા નોવારો સુઆરેઝને ૬-૪, ૬-૩થી હરાવી અંતિમ ચારમાં પ્રવેશ મેળવ્યો હતો. જાપાનની ૨૦ વર્ષીય નાઓમી ઓસાકાએ યૂક્રેઇનની લેસિયા સુરેન્કોને હરાવી અંતિમ ચારમાં સ્થાન બનાવ્યું હતું. ઓસાકા ૨૨ વર્ષમાં પ્રથમ વાર કોઈ ગ્રાન્ડ સ્લેમમાં મહિલા સિંગલ્સની સેમિમાં પહોંચનાર પ્રથમ જાપાની ખેલાડી બની હતી. ઓસાકાએ સુરેન્કો સામે ૬-૧, ૬-૧થી જીત મેળવી હતી. ઓસાકા પહેલાં કિમિકો ડેટે ૧૯૯૬માં વિમ્બલ્ડનની સેમિમાં સ્થાન બનાવ્યું હતું. પુરુષ સિંગલ્સમાં નિશિકોરી પણ અંતિમ ચારમાં પહોંચી ગયો છે. આમ, પુરુષ અને મહિલા સિંગલ્સની સેમિમાં પ્રથમવાર જાપાનના બંને ખેલાડીઓ પહોંચ્યા છે.